Facebook – Is Dit Net Ek Of Is Als Tos? | Watkykjy
griffin Skêre met skietgoed December 3, 2017
Asof mens nie genoeg e-mails gehad het om mee te cope nie, is daar nou ook die alewige Facebook-boodskappies wat instroom. Die skoolboelie wil jou maatjie wees, ‘n onbekende Koreaan pomp jou in die ribbes en ‘n verlangse kennis het ‘n inkriminerede partytjiefoto van jou op die web gelaai. Iemand anders weer wil flieks vergelyk, spoor jou aan om jou strippernaam te bepaal of het jou as ‘n supervriend gelys.
Moerse verbaas (maar baie beïndruk) aanvaar jy jou 200ste friend request. Glad nie sleg nie, dink jy. Maar wanneer laas het jy en daai doos van skool saam gebraai? Is jou skoonfamilie regtig jou vriende? En wat soek daai vervelige eks-kollega op die lys?
Dalk werk Facebook op dieselfde prinsiep as eBucks, waar elke 10 eBucks gelykstaande is aan een rand. Deel dus jou Facebook vriendetal deur 10 en trek sommer nog vyf af vir jou familie.
Nooi dan die res vir ‘n braai. In die regte lewe. Met bier.